ananddey/assamese-wiki-corpus huggingface dataset:
বীৰ লৰিক

বীৰ লৰিক ভাৰতৰ বিহাৰ আৰু পূব উত্তৰ প্ৰদেশৰ ভোজপুৰী লোককথাৰ অংশ। এছ এম পাণ্ডেৰ মতে ইয়াক অহিৰে ৰামায়ণ বুলি গণ্য কৰে। বীৰ লৰিক পূব উত্তৰ প্ৰদেশৰ আহীৰৰ কিংবদন্তিৰ এটা ঐশ্বৰিক চৰিত্ৰ। উত্তৰ প্ৰদেশৰ সোণভদ্ৰাৰ সোণ নদীৰ পাৰত থকা বীৰ লৰিক শিলত এটা প্ৰেম কাহিনী সন্নিবিষ্ট কৰা হৈছে। সেই নামৰ লোককথাৰ নামেৰে তেওঁক কেতিয়াবা ল’ৰিকায়ান বুলিও জনা যায়।

কাহিনী

পঞ্চম শতিকাৰ সময়ছোৱাত সোণ নদীৰ পাৰত (বৰ্তমান সোণভদ্ৰ জিলাত অৱস্থিত) আগৰী নামৰ এখন ৰাজ্য আছিল। ৰাজ্যখনৰ শাসক ৰজা মোলাগট ভৰে অতি ভাল ৰজা হোৱাৰ পিছতো মেহৰা নামৰ এজন যাদৱ মানুহক তেওঁ ব্যৱহাৰ কৰা ক্ষমতাৰ বাবে ঈৰ্ষা কৰিছিল। এদিন ৰজা মোলাগট ভৰে মেহৰাক জুৱা খেললৈ মাতিলে। জুৱাৰ খেলৰ বিজয়ীয়ে ৰাজ্যৰ ওপৰত শাসন কৰিব বুলি প্ৰস্তাৱ কৰা হৈছিল। মেহৰাই ৰজাৰ প্ৰস্তাৱ মানি লৈ তেওঁলোকে জুৱা খেলিবলৈ ধৰিলে। ৰজাই সকলো হেৰুৱাই নিজৰ ৰাজ্য এৰি যাব লগা হ’ল। ৰজাৰ দুৰ্দশা দেখি ভগৱান ব্ৰহ্মই ছদ্মবেশত সন্ন্যাসী হৈ আহি তেওঁক কিছুমান মুদ্ৰা দিলে, সেই মুদ্ৰাবোৰেৰে এবাৰ খেল খেলিলে তেওঁৰ শাসন ঘূৰি আহিব বুলি আশ্বাস দিলে। ৰজাই মানিলে, আৰু জয়ী হ’ল। মেহৰাই ছবাৰ পৰাজিত হৈ গৰ্ভৱতী পত্নীকে ধৰি সকলো জুৱা খেলি আঁতৰি গৈছিল। সপ্তমবাৰত পত্নীৰ গৰ্ভও হেৰুৱালে। কিন্তু ৰজাই যেন মেহৰাৰ প্ৰতি মহানুভৱতা দেখুৱাইছিল। তেওঁ কয় যে যদি আগন্তুক কেঁচুৱাটো ল’ৰা হয় তেন্তে তেওঁ ঘোঁৰাশালত কাম কৰিব আৰু যদি ছোৱালী হয় তেন্তে তাইক ৰাণীৰ সেৱাত নিযুক্তি দিয়া হ’ব।

মেহৰাৰ সপ্তম সন্তানটো ছোৱালী জন্ম হয় আৰু তাইৰ নাম মঞ্জৰী। ৰজাই এই কথা গম পাই মঞ্জৰীক আনিবলৈ সৈনিক পঠিয়াই দিলে। কিন্তু মঞ্জৰীৰ মাকে জীয়েকক দিবলৈ অস্বীকাৰ কৰে। বৰঞ্চ তেওঁ ৰজালৈ বাৰ্তা পঠিয়াই দিলে যে যদি তেওঁ মঞ্জৰীক লগত লৈ যাব বিচাৰে তেন্তে তেওঁৰ স্বামীক হত্যা কৰিব লাগিব।

সেয়ে মঞ্জৰীৰ পিতৃ-মাতৃয়ে বিয়াৰ পিছত ৰজাক পৰাস্ত কৰিব পৰা দৰা বিচাৰিছিল। মঞ্জৰীয়ে মাক-দেউতাকক বালিয়া নামৰ মানুহখিনিৰ ঠাইলৈ যাবলৈ ক'লে য'ত তেওঁলোকে যাদৱ বীৰ ল'ৰিক নামৰ এজন যুৱকক পাব।

এছ এম পাণ্ডেই ইয়াক আহীৰসকলৰ জাতীয় মহাকাব্য বুলি অভিহিত কৰিছিল।

বীৰ লৰিক শিল

বীৰ লৰিক শিল ৰবাৰ্টছগঞ্জৰ পৰা প্ৰায় ৫ কিলোমিটাৰ দূৰত্বত উত্তৰ ভাৰতৰ উত্তৰ প্ৰদেশ ৰাজ্যৰ মাৰ্কুণ্ডি পাহাৰত অৱস্থিত। ই স্থানীয় লোককথা ‘লৰিকি’ৰ মূল চৰিত্ৰ লৰিক আৰু মঞ্জৰীৰ প্ৰেম আৰু বীৰত্বৰ প্ৰতীক। লোককথা অনুসৰি, যাদৱ বীৰ লৰিকে নিজৰ প্ৰকৃত প্ৰেমৰ প্ৰমাণ হিচাপে নিজৰ তৰোৱালখন ব্যৱহাৰ কৰি, মাত্ৰ এটা আঘাততে এই শিলটো কাটিছিল। থলুৱা লোকগীতৰ দ্বাৰা গোৱা কেইবাটাও লোকগীত লৰিকিৰ ওপৰত আধাৰিত। ইয়াত প্ৰতি বছৰে হিন্দুৰ উৎসৱ গোবৰ্ধন পূজা পালন কৰা হয়।

গোবৰ্ধন পূজাৰ সময়ত বীৰ লৰিক আৰু মাঞ্জাৰীৰ দৰে বহু দম্পতী ইয়ালৈ চিৰন্তন প্ৰেমৰ প্ৰাৰ্থনা কৰিবলৈ আহে।

তথ্য সংগ্ৰহ

শ্ৰেণী:ভাৰতীয় লোককথা
শ্ৰেণী:উত্তৰ প্ৰদেশৰ লোককথা
শ্ৰেণী:লোক-সংস্কৃতি
উল্টাপানী সংৰক্ষিত বনাঞ্চল

উল্টাপানী সংৰক্ষিত বনাঞ্চল অসমৰ কোকৰাঝাৰ জিলাত অৱস্থিত এখন সংৰক্ষিত বনাঞ্চল॥ ই মানস জৈৱমণ্ডল সংৰক্ষিত অঞ্চলৰ হলটুগাওঁ বন বিভাগৰ অধীনত। এই সংৰক্ষিত অঞ্চল চিৰাং সংৰক্ষিত বনাঞ্চলৰ এটা অংশ। বিভিন্ন প্ৰকাৰৰ উদ্ভিদ আৰু বন্যপ্ৰাণীৰ লগতে এই বনাঞ্চল 'পখিলা অঞ্চল' হিচাপে বিখ্যাত।

নামৰ উৎপত্তি

উল্টাপানী সংৰক্ষিত বনাঞ্চলৰ মাজেৰে বৈ যোৱা নদীখন আন নদীৰ বিপৰীতে পশ্চিমৰ পূবলৈ বয়। ইয়াৰ পৰায়ে ইয়াৰ নাম উল্টাপানী হৈছে।

জৈৱ বৈচিত্ৰ্য

উলটাপানি সংৰক্ষিত বনাঞ্চল মনস জৈৱমণ্ডল সংৰক্ষিত অঞ্চলৰ এক অতি গুৰুত্বপূৰ্ণ অংশ। ইয়াত ঘাইকৈ অৰ্ধ চিৰসেউজীয়া আৰু আৰ্দ্ৰ পৰ্ণপাতী উদ্ভিদ দেখিবলৈ পোৱা যায়। উল্টাপানীক 'পখিলাৰ স্বৰ্গ' বুলি অভিহিত কৰা হয়। বিভিন্ন প্ৰজাতিৰ পখিলাৰ লগতে দুষ্প্ৰাপ্য সোণালী বান্দৰ আৰু ধনেশ পক্ষীৰ বাবে ই বিখ্যাত। সেইদৰে তদুপৰি ইয়াত বিভিন্ন প্ৰকাৰৰ অৰ্কিড পোৱা যায়।

বিশেষত্ব

উল্টাপানী বনাঞ্চলৰ মাজেৰে বৈ যোৱা শামুখা নদীৰ দাঁতিত কিছুমান উদ্ভিদে সাগৰীয় মেনগ্ৰোভ বনত দেখা পোৱা বায়বীয় শিপাৰ বিশেষ প্ৰকাৰৰ ৰূপান্তৰিত ৰূপ নিউমাটোফৰ দেখা যায়। তদুপৰি ইয়াৰ গৰম পানীৰ নিজৰা এটা আছে। ছালফাৰ, কেলচিয়াম কাৰ্বনেট আৰু কেলচিয়াম চিলাইকেট আদিৰ উপস্থিতিৰ বাবে ইয়াত গৰম পানীৰ নিজৰাৰ উৎপত্তি হৈছে বুলি ধাৰণা কৰা হৈছে।

অৱস্থান

উল্টাপানী সংৰক্ষিত বনাঞ্চল কোকৰাঝাৰ চহৰৰ পৰা ৫৫ কিঃমিঃ নিলগত অৱস্থিত। নিকটৱৰ্তী বিমানবন্দৰ হৈছে ৰূপসী বিমানবন্দৰ।

তথ্য উৎস

শ্ৰেণী:কোকৰাঝাৰ জিলা
শ্ৰেণী:অসমৰ ৰাষ্ট্ৰীয় উদ্যান আৰু অভয়াৰণ্য
হোমবাউণ্ড (চলচ্চিত্ৰ)

হোমবাউণ্ড হৈছে ২০২৫ চনৰ ভাৰতীয় হিন্দী ভাষাত নিৰ্মিত এখন ড্ৰামাভিত্তিক ছবি৷ ছবিখনৰ কাহিনীভাগ ২০২০ চন বছৰত পীৰ লিখিত নিউয়ৰ্ক টাইমছত প্ৰকাশিত এটা প্ৰবন্ধৰ ওপৰত আধাৰিত।

২০২৫ চনৰ কান চলচ্চিত্ৰ মহোৎসৱৰ আন চাৰ্টেইন ৰিগাৰ্ড অংশত ২১ মে'ত ছবিখনৰ বিশ্ব প্ৰিমিয়াৰ হৈছিল। ৯৮ সংখ্যক একাডেমী বঁটাৰ বাবে ছবিখনক শ্ৰেষ্ঠ আন্তঃৰাষ্ট্ৰীয় বৈশিষ্ট্যপূৰ্ণ ছবি শিতানলৈ ভাৰতৰ পৰা প্ৰেৰণ কৰা হৈছে।

২০২৫ চনৰ ২৬ ছেপ্টেম্বৰত ইয়াক ছবিগৃহত মুক্তি দিয়া হয় আৰু ছবিখনত সমালোচকৰ দ্বাৰা প্ৰশংসিত হয়৷ সমালোচকে ঘাৱানৰ পৰিচালনা, বিষয়বস্তু, অভিনয়, কাহিনী আৰু সম্পাদনাৰ প্ৰশংসা কৰে

কাহিনী

উত্তৰ ভাৰতৰ এখন সৰু গাঁৱৰ দুই শৈশৱৰ বন্ধুৱে আৰক্ষী বিষয়া হোৱাৰ সপোন দেখে৷ তেওঁলোকে আশা কৰে যে চাকৰিটোৱে তেওঁলোকক এখন সন্মানিত আসন দিব। কিন্তু লক্ষ্যৰ ওচৰ চাপি অহাৰ লগে লগে তেওঁলোক চাপৰ সন্মুখীন হয়৷ ক্ৰমবৰ্ধমান সংগ্ৰামৰ ফলত তেওঁলোকৰ বন্ধুত্বৰ মাজতো সমস্যাৰ সৃষ্টি হয়।

কলা-কুশলী

ঈশান খট্টৰ, মহম্মদ ছোৱেইব আলীৰ চৰিত্ৰত
বিশাল জেথুৱা, চন্দন কুমাৰৰ চৰিত্ৰত
জাহ্নৱী কাপুৰ সুধা ভাৰতীৰ চৰিত্ৰত
হৰ্ষিকা পাৰমাৰ; চন্দনৰ ভগ্নী বৈশালীৰ চৰিত্ৰত
শালিনী বৎস; চন্দনৰ মাক ফুলৰ চৰিত্ৰত
চন্দন কে আনন্দ, হাৰুন নাৱাজৰ চৰিত্ৰত
বিজয় বিক্ৰম সিং
য়োগেন্দ্ৰ বিক্ৰম সিং, অৰ্জুন মিশ্ৰৰ চৰিত্ৰত
পংকজ ডুবেই, শ্বোয়েইবৰ পিতৃ হাছান আলীৰ চৰিত্ৰত
শ্ৰীধৰ ডুবে; বিকাশ ত্ৰিপাঠীৰ চৰিত্ৰত
দধী আৰ পাণ্ডে; চন্দনৰ পিতৃ আৱদেশ কুমাৰৰ চৰিত্ৰত
সুদীপ্ত ছাক্সেনা; শ্বোয়েইবৰ মাতৃৰ চৰিত্ৰত
কুলদীপ ৰঘুবংশী
আমীৰ আজিজ

Accolades

Award
Date of ceremony
Category
Recipient(s)
Result

Cannes Film Festival
24 May 2025
Un Certain Regard Award
Neeraj Ghaywan

Toronto International Film Festival
September 14, 2025
International People's Choice Award
Homebound

Warsaw Film Festival
October 10, 2025
Polish Film Institute Award (Audience Award)
Homebound

Indian Film Festival of Melbourne
Aug 16, 2025
Best Director
Neeraj Ghaywan

Zurich Film Festival
25 Sept, 2025
Best International Feature Film
Homebound

তথ্যসূত্ৰ

শ্ৰেণী:অস্কাৰ বঁটাৰ মনোনয়ন লাভ কৰা ভাৰতীয় চিনেমা
শ্ৰেণী:হিন্দী চলচ্চিত্ৰ
তৃণমূল গণ পৰিষদ

তৃণমূল গণ পৰিষদ (Grassroot Peoples Association) ভাৰতৰ অসম ৰাজ্যৰ এটা ৰাজনৈতিক দল আছিল।

ইতিহাস

তৃণমূল গণ পৰিষদ(চমুকৈ তৃগপ-TGP) ২০০০ চনত অসম গণ পৰিষদ দলৰ বিভাজনৰ দ্বাৰা গঠন হৈছিল। সেই সময়ৰ প্ৰফুল্ল মহন্ত নেতৃত্বাধীন অসম চৰকাৰৰ গড়কাপ্তানী মন্ত্ৰী অতুল বৰাৰ নেতৃত্বত এই দলটো গঠন হৈছিল। দলটোৰ নিৰ্বাচনী প্ৰতীকচিহ্ন আছিল "কাপ-প্লে'ট"।

নিৰ্বাচন

২০০১ চনৰ অসম বিধানসভা নিৰ্বাচনত দলটোৱে ভাৰতীয় জনতা পাৰ্টীৰ সৈতে জোঁট গঠন কৰিছিল। বিহপুৰীয়া সমষ্টিৰ পৰা বৰ্ষীয়ান প্ৰেমধৰ বৰা এই নিৰ্বাচনত বিধায়ক ৰূপে অসম বিধানসঅভালৈ নিৰ্বাচিত হৈছিল।

২০০৪ চনৰ লোকসভা নিৰ্বাচনত অধ্যাপক দেবেন দত্তই গুৱাহাটী লোকসভা সমষ্টিৰ পৰা তৃগপৰ প্ৰাৰ্থী হিচাপে প্ৰাৰ্থী হিচাপে অৱতীৰ্ণ হৈ ১৪,৯৩৩ টা ভোট (মুঠ ভোটৰ ১.৬৯%) পাইছিল।

নেতৃত্ব

অতুল বৰা
দেবেন দত্ত
পুলকেশ বৰুৱা

তথ্য উৎস

বাহ্যিক সংযোগ

The Hindu
শ্ৰেণী: অসমৰ ৰাজনৈতিক দল
মিচিয়ো চুজিমুৰা

মিচিয়ো চুজিমুৰা (, , ১৭ ছেপ্টেম্বৰ ১৮৮৮ – ১ জুন ১৯৬৯) এগৰাকী জাপানী কৃষি বিজ্ঞানী আৰু জৈৱ ৰসায়নবিদ আছিল। তেওঁৰ গৱেষণাই সেউজীয়া চাহৰ উপাদানসমূহৰ ওপৰত গুৰুত্ব দিছিল। কৃষিক্ষেত্ৰত ডক্টৰেট ডিগ্ৰী লাভ কৰা তেওঁ জাপানৰ প্ৰথম গৰাকী মহিলা আছিল।

ইতিহাস

চুজিমুৰাৰ জন্ম হয় ১৮৮৮ চনত চাইটামা প্ৰিফেকচাৰৰ ওকেগাৱাত। তেওঁ টকিঅ' প্ৰিফেকচাৰ মহিলা নৰ্মাল স্কুলত অধ্যয়ন কৰি ১৯০৯ চনত সেই অনুষ্ঠানৰ শিক্ষা সাং কৰি ডিগ্ৰী লাভ কৰে। পৰৱৰ্তী সময়ত চুজিমুৰাক টকিঅ' ৱুমেনছ হায়াৰ নৰ্মাল স্কুলৰ বিজ্ঞান বিভাগত জীৱবিজ্ঞানী কোন য়াচুই শিক্ষাদান কৰে আৰু চুজিমুৰাৰ মনত বৈজ্ঞানিক গৱেষণাৰ প্ৰতি আগ্ৰহ জন্মায়। তেওঁ ১৯১৩ চনত স্নাতক উপাধি লাভ কৰে আৰু কানাগাৱা প্ৰিফেকচাৰৰ য়োকোহামা হাই স্কুল ফৰ ৱুমেনত শিক্ষক হিচাপে নিযুক্ত হয়। ১৯১৭ চনত, তেওঁ চাইটামা ৱুমেন নৰ্মাল স্কুলত শিক্ষকতা কৰিবলৈ চাইটামা প্ৰিফেকচাৰলৈ উভতি আহে।

১৯২০ চনত হোক্কাইডো ইম্পেৰিয়েল বিশ্ববিদ্যালয়ত গৱেষণাগাৰৰ সহায়ক হিচাপে যোগদান কৰা কালৰে পৰা চুজিমুৰাৰ গৱেষণাৰ কেৰিয়াৰ আৰম্ভ হৈছিল। সেই সময়ত বিশ্ববিদ্যালয়খনে মহিলা ছাত্ৰীসকলক দৰি লোৱা নাছিল। সেয়েহে চুজিমুৰাই বিশ্ববিদ্যালয়ৰ কৃষি ৰসায়ন বিভাগৰ খাদ্য পুষ্টি গৱেষণাগাৰত অবৈতনিক পদত কাম কৰিছিল। ১৯২২ চনত টকিঅ' ইম্পেৰিয়েল বিশ্ববিদ্যালয়ৰ অধীনস্থ চিকিৎসা মহাবিদ্যালয়ৰ চিকিৎসা ৰসায়ন গৱেষণাগাৰলৈ বদলি হোৱাৰ আগতে তেওঁ ৰেচমপলুৰ পুষ্টিৰ ওপৰত গৱেষণা কৰিছিল। ১৯২৩ চনৰ কেণ্ট' ভূমিকম্পত এই গৱেষণাগাৰটো ধ্বংস হৈছিল। সেয়েহে ১৯২৩ চনৰ অক্টোবৰত তেওঁ গৱেষক ছাত্ৰী হিচাপে ৰিকেনলৈ বদলি হৈছিল। তেওঁ কৃষি বিভাগৰ চিকিৎসক উমেটাৰো চুজুকিৰ পৰীক্ষাগাৰত কাম কৰিছিল আৰু পুষ্টিগত ৰসায়ন বিজ্ঞানৰ ওপৰত গৱেষণা কৰিছিল। চুজিমুৰা আৰু তেওঁৰ সহকৰ্মী চেইটাৰো মিউৰাই ১৯২৪ চনত গ্ৰীণ টিত ভিটামিন চি আৱিষ্কাৰ কৰিছিল। এই বিষয়ে জৈৱ বিজ্ঞান, জৈৱ প্ৰযুক্তি আৰু জৈৱ ৰসায়ন বিষয়ক আলোচনীত "অন ভিটামিন চিৰ ইন গ্ৰীণ টি" শীৰ্ষক এটা প্ৰবন্ধও প্ৰকাশ হৈছিল। তেওঁ ১৯৩৪ চনত সেউজ চাহৰ পৰা গ্লেণ্টচিনক পৃথক কৰিবলৈ লৈছিল আৰু ১৯৩৫ চনত উদ্ভিদৰ পৰা ভিটামিন চি স্ফটিক আহৰণ কৰাৰ পদ্ধতিৰ ওপৰত এটা পেটেণ্ট পঞ্জীয়ন কৰিছিল। ১৯৪৯ চনত প্ৰতিষ্ঠা হোৱা ওচানোমিজু বিশ্ববিদ্যালয়ত অধ্যাপক হিচাপে নিযুক্ত হোৱাৰ আগতে ১৯৪২ চনত তেওঁক ৰিকেনত কনিষ্ঠ গৱেষক আৰু পৰৱৰ্তী সময়ত গৱেষকলৈ পদোন্নতি দিয়া হৈছিল। তেওঁ ১৯৫০ চনৰ পৰা টকিঅ' ৱুমেনছ হায়াৰ নৰ্মাল স্কুলত অধ্যাপনা কৰিছিল আৰু বিদ্যালয়খনৰ ফেকাল্টী অফ হোম ইক'নমিকছৰ প্ৰথম ডিন আছিল।

তথ্যসূত্ৰ

বাহ্যিক সংযোগ

শ্ৰেণী:জাপানৰ ব্যক্তি
শ্ৰেণী:মৃত ব্যক্তি
শ্ৰেণী:ৰসায়নবিদ
শ্ৰেণী:কৃষি বিজ্ঞানী
মহাপুৰুষ শ্ৰীমন্ত শংকৰদেৱ বিশ্ববিদ্যালয়

শ্ৰীমন্ত শংকৰদেৱ সংঘৰ উদ্যোগত গুৰুজনাৰ নামত স্থাপিত বিশ্ববিদ্যালয় । বৰ্তমান নগাঁও চহৰত অৱস্থিত সংঘৰ মূল কাৰ্য্যালয় চৌহদতে আৰু গুৱাহাটীৰ ৰূপনগৰত এই বিশ্ববিদ্যালয়খন অস্থায়ী ভাৱে পৰিচালিত হৈ আহিছে । বৰ্তমান ১৩টা বিভাগত পাঠদান কৰি থকা হৈছে ।

প্ৰতিষ্ঠা

সংঘৰ আবেদন মৰ্মে অসম চৰকাৰে "Assam Private Universities Act, 2007"ৰ অধীনত অসম বিধান সভাত ‘The Mahapurusha Srimanta Sankaradeva Viswavidyalaya Act, 2013’ বিলখন গৃহীত কৰি ২০১৩ চনত এই বিশ্ববিদ্যালয়খন প্ৰতিষ্ঠা হয় ।

বিভাগ সমূহ

নগাঁও চৌহদঃ

অৰ্থনীতি
অসমীয়া
ইংৰাজী
কম্পিউটাৰ এপ্লিকেশ্বন
দৰ্শন
শংকৰদেৱ অধ্যয়ন
শিক্ষাতত্ত্ব
সমাজতত্ত্ব

গুৱাহাটী চৌহদঃ

আইন অধ্যয়ন
ইংৰাজী
পৰিবেশ্য কলা (সংগীত/নৃত্য/নাটক)
সামাজিক কৰ্ম
যোগ বিজ্ঞান আৰু প্ৰাকৃতিক চিকিৎসা

তথ্যসূত্ৰ

শ্ৰেণী:অসমৰ বিশ্ববিদ্যালয়সমূহ
বিশ্বনাথ ক্ষেত্ৰ

বিশ্বনাথ ক্ষেত্ৰ বিশ্বনাথ চাৰিআলি নগৰৰ পৰা প্ৰায় ১০ কি:মি: দক্ষিণে অৱস্থিত এখন প্ৰাচীনতম পবিত্ৰ স্থান। বিশ্বনাথ ক্ষেত্ৰত থকা বিভিন্ন শিলৰ গাঁত বিলাকে প্ৰমাণ কৰে যে আদিম কালত ই আছিল অষ্ট্ৰিক সকলৰ বাসস্থান। খাছী-চিণ্টেংসকলেই বিশ্বনাথৰ শিলৰ গাঁতবোৰ খান্দি তেওঁলোকৰ মৃতসকলৰ পবিত্ৰ অৱশেষ এইবোৰত সংৰক্ষণ কৰিছিল আৰু যথানিয়মে পূজা কৰিছিল। পৰবৰ্তী সময়ত মংগোলীয় সকল আহিল। তেওঁলোকৰ হেঁচাত খাছী সকল আতঁৰি মেঘালয় পালেগৈ। মংগোলীয় সকলেও এই স্থান সেৱা সৎকাৰৰ স্থান হিচাপে বাচি ল'লে। ইয়াৰ পাছত জগৎপতি গৰুড়ধ্বজ নামৰ কোনো আৰ্যপুত্ৰই পশ্চিম ফালৰ পৰা আহি বিশ্বনাথত হয়গ্ৰীব নামৰ এক অসুৰৰ লগত যুদ্ধ কৰি, হয়গ্ৰীবক বধি এই তীৰ্থত আৰ্য্য সংস্কৃতিৰ বীজ ৰোপণ কৰি মণিকুট(হাজো)লৈ গমন কৰিলে।

দশম শতিকামানত ৰচিত কালিকাপুৰাণত বিশ্বনাথ হিন্দুধৰ্মৰ এখন প্ৰধান তীৰ্থক্ষেত্ৰ হিচাপে উল্লেখ হোৱা দেখা যায়। ১৬শ শতিকামানত ৰচিত যোগিনীতন্ত্ৰত কামৰূপাত্মক কাশী বিশ্বেশ্বৰ অৰ্থাৎ অসমৰ কাশী বিশ্বনাথ মন্দিৰত বলীপুত্ৰ বাণে দ্বাৰপাল হিচাপে থকা আৰু তেওঁৰ লগত এক বাহ্লিক কন্যা কীৰ্মিৰ মিলন কাহিনী এটা বৰ্ণিত আছে।
]]ৰ এক মনোমোহা দৃশ্য
আহোম ৰাজত্বত বিশ্বনাথ ক্ষেত্ৰত কেবাটাও দৌল-দেৱালয় নিৰ্মান কৰা হৈছিল। আহোম স্বৰ্গদেউ ৰাজেশ্বৰ সিংহই বিশ্বনাথত ১৮ খন দেৱালয় দৰ্শন কৰিছিল বুলি জনা যায়। ১৮৪২ চনত ব্ৰিটিছ কমিছনাৰ জেনকিন্সে লিখা এখন পত্ৰত বিশ্বনাথত ২৭খন দেৱালয়ৰ কথা উল্লেখ কৰিছে।"পবিত্ৰ অসম" পুথিত সৰ্বানন্দ ৰাজকুমাৰ দেৱে বিশ্বনাথৰ ৩০ খন দেৱালয়ৰ নাম এইদৰে ইল্লেখ কৰিছে : উমা, চক্ৰেশ্বৰ, হৰিহৰ-কৰ্দমেশ্বৰ, বাসুদেৱ, নাংগলেশ্বৰ, ভৈৰৱেশ্বৰ, বাঘেশ্বৰী, সিদ্ধেশ্বৰ, বিশ্বনাথ, চণ্ডী, কমলেশ্বৰ, শিৱনাথ, মুক্তিনাথ, বানেশ্বৰ(বৰদ'ল), জাগ্ৰা, বুঢ়ামাধৱ(প্ৰতাপগড়), কালভৈৰৱ, বীৰভদ্ৰ(বৰলাশিল), জোঙাশিল, পুৰ্বশংকৰ, সূৰ্য্যমাধৱ, অন্নপূৰ্ণা, গনেশ, বৃষধ্বজ, কাশীনাথ, উদ্ৰেশ্বৰ, গৌৰীবল্লভ, বিষ্ণু, দুৰ্গাশক্তি আৰু মংগল চণ্ডিকা।

বৰ্তমান ক্ষেত্ৰস্থ অৱশেষ দেৱালয়, ইয়াত জড়িত তাম্ৰপত্ৰ আৰু অন্যান্য স্মৃতিচিহ্ন বিলাকৰ পৰা ইয়াত সৰ্ব্বমুঠ এঘাৰটা মন্দিৰ আহোম যুগত নিৰ্মিত বুলি নি:সন্দেহে ক'ব পাৰি।বিশ্বনাথক আহোম ৰাজ্যৰ সৰ্বশ্ৰেষ্ঠ তীৰ্থক্ষেত্ৰ জ্ঞান কৰি ইয়াত নানা ধৰ্মীয় কাৰ্য্য অনুষ্ঠিত কৰাৰ উপৰিও নিজাকৈ একোটা কীৰ্তিচিহ্ন ৰাখি থৈ যোৱাৰ চেষ্টা কৰিছিল।

বিশ্বনাথ ক্ষেত্ৰত থকা বিভিন্ন ধৰ্মীয় স্থানসমূহ

উমাবন বা উমাটুমনি
বিশ্বনাথ শিৱলিংগ
কালভৈৰৱ
চণ্ডী মন্দিৰ

তথ্য সংগ্ৰহ

বাহ্যিক সংযোগ

এই বিষয়ৰ এটি ভিডিঅ' চাওক।

শ্ৰেণী:অসমৰ ইতিহাস
শ্ৰেণী:অসমৰ ধৰ্মীয় স্থান
শ্ৰেণী:শোণিতপুৰ জিলাৰ পৰ্যটনস্থলী‎
অনিল কুম্বলে

অনিল কুম্বলে (জন্ম: ১৭ অক্টোবৰ, ১৯৭০) এজন কিংবদন্তি ভাৰতীয় ক্ৰিকেটাৰ। তেওঁ সোঁহতীয়া লেগ স্পিন (লেগ ব্ৰেক গুগলী) বলাৰ। ২০১২ চনলৈকে টেষ্ট ক্ৰিকেটত তেওঁ ৬১৯টা উইকেট দখল কৰিছে৷ তেওঁ তৃতীয় সৰ্বাধিক উইকেট দখলকাৰী ৷ তেওঁ ভাৰতীয় ক্ৰিকেট দলৰ অধিনায়কো আছিল। তেওঁক "জাম্বো" নামেৰে নামাকৰণ কৰা হৈছিল। ১৯৯৩ চনত ভাৰতীয় ক্ৰিকেটাৰ আৰু ১৯৯৬ চনত উইজডেনৰ অন্যতম ক্ৰিকেটাৰ হিচাপে নিৰ্বাচিত হোৱা কুম্বলে ভাৰতীয় অসামৰিক বঁটা পদ্মশ্ৰীৰে সন্মানিত কৰিছে।

উদ্ধৃতিসমূহ

মোৰ কোনো আক্ষেপ নাই। যিয়েই নহওক, ভালৰ বাবেই হয়। এখন ক্ৰিকেট খেলপথাৰত যিমান পাৰোঁ কৰিলোঁ। এখন মেচত ১০ উইকেট... এটা শতক... ৬০০ উইকেট... অধিনায়কত্ব... মই সকলো কৰিলোঁ।
Quoted in

কেতিয়া অৱসৰ ল’ব লাগে কোনেও কোৱা নাছিল। সৌৰভে (গাংগুলীয়ে) নিজৰ সিদ্ধান্ত লৈছিল, মই নিজৰ সিদ্ধান্ত লৈছিলো, কোনো হেঁচা নাছিল। ব্যক্তিসকলৰ ওপৰত এৰি দিওঁ। সমালোচনা ঠিকেই আছে কিন্তু অকাৰণতে নকৰিব। খেলুৱৈসকলৰ ক্ষমতাক লৈ প্ৰশ্ন উত্থাপন কৰিবলৈ আৰম্ভ নকৰিব। অৱসৰৰ আঁচনি নাই, সেয়া আৱৰ্জনা।
Quoted in "Kumble Calls It A day: Quotes... For and By Kumble..."

বছৰ বছৰ ধৰি আমি নিজকে ক্ৰীড়া জাতি বুলি ভাবিছিলো যদিও আমাৰ দেখুৱাবলগীয়া কম আছিল। যোৱা দশকত ভাৰতৰ ক্ৰীড়া সফলতাই সেই সকলোবোৰ সলনি কৰি পেলাইছে।
কমনৱেলথ গেমছ, লণ্ডন অলিম্পিক আৰু বিশ্ব প্ৰতিযোগিতাত দবা, বিলিয়াৰ্ড, স্নুকাৰ বেডমিণ্টন আৰু টেনিছ খেলুৱৈৰ উন্নত প্ৰদৰ্শন আমি যি উন্নত অগ্ৰগতি লাভ কৰিছো সেয়াই তাৰ প্ৰমাণ।
১৯৯০ চনত কিশোৰ অৱস্থাত মই ক্ৰিকেটত প্ৰথম খোজ দিছিলো আৰু ক্ৰিকেট জগতত কিছুমান মৰমলগা শব্দৰ বাবে আগ্ৰহী আছিলো আৰু মই তাৰ পিছত এজন নিপুণ ভাৰতীয় ক্ৰিকেটৰ মন্তব্যৰ সন্মুখীন হৈছিলো। মোক কোৱা হৈছিল 'এই ল'ৰাটোক মই দেশত বা বিদেশত ভাৰতৰ হৈ টেষ্ট মেচত জয়ী হোৱা দেখা নাই।' তেওঁ বলটো খুব কমে ঘূৰায়, উত্তম ক্ষেত্ৰত তেওঁ বাধাপ্ৰাপ্ত হ’ব পাৰে’। এই মূল্যায়ন আহিছিল মিষ্টাৰ মনছুৰ আলী খান পাটাউদীৰ পৰা। আন্তঃৰাষ্ট্ৰীয় ক্ৰিকেটৰ দুটা দশক আৰু ৬১৯ টেষ্ট উইকেটৰ পিছত এইদৰে বক্তৃতাত ভাষণ দিয়াটো সঁচাকৈয়ে মোৰ বাবে এক বৃহৎ সন্মান।

শ্ৰেণী:ভাৰতীয় ক্ৰিকেটাৰ
শ্ৰেণী:জীৱিত ব্যক্তি
শ্ৰেণী:পদ্মশ্ৰী বঁটা বিজয়ী
পৰমা

পৰমা অপৰ্ণা সেনৰ পৰিচালনাত নিৰ্মিত এখন ভাৰতীয় বাংলা পূৰ্ণদৈৰ্ঘ্য ছবি। ১৯৮৫ চনত উষা এণ্টাৰপ্ৰাইজৰ বেনাৰত ছবিখন মুক্তি পায়।

কাহিনীৰ সাৰাংশ

ছবিখনত এগৰাকী ৪০ বছৰীয়া বিবাহিতা মহিলা পৰমাৰ বিষয়ে কোৱা হৈছে যাৰ "বৌমা" (বোৱাৰী), "কাকী মা" (খুৰী) আৰু "বৌদী" (নবৌ) আদি দুটামান পৰিচয় নিহিত হৈ আছে। তেওঁৰ সুনিশ্চিত, অতি স্বাভাৱিক আৰু পূৰ্বানুমানিত জীৱনটো ওলট-পালট হৈ পৰে, যেতিয়া এখন আলোচনীত কাম কৰা প্ৰবাসী ফটো-সাংবাদিক ৰাহুলে তেওঁক "এগৰাকী ভাৰতীয় গৃহিণী" নামৰ ফটো ৰচনা এখনৰ বাবে প’জ দিবলৈ বাছি লয়। এয়া এক সাধাৰণ প্ৰশ্নৰে আৰম্ভ হয়, "আপুনি কি ভাবে, পৰমা?"। ৰাহুলৰ জৰিয়তে পৰমাই নিজকে পুনৰ আৱিষ্কাৰ কৰে। তেওঁৰ ফটোবোৰে তেওঁক গ্লেমাৰাছ কৰি তোলে। কিন্তু তেওঁৰ প্ৰেম বা আত্মানুসন্ধান তেতিয়াই এক সমস্যা হৈ পৰে, যেতিয়া তেওঁৰ কিছুমান অৰ্ধনগ্ন ফটো এখন জাৰ্নেলত প্ৰকাশ পায়, ৰাহুলে তেওঁৰ সন্মতি অবিহনে সেই ফটোবোৰ প্ৰকাশ কৰি তেওঁক প্ৰতাৰণা কৰিছিল। পাৰমাক স্বামীয়ে প্ৰত্যাখ্যান কৰে। মানসিক বিকৰাগ্ৰস্থতাত ভূগা পৰমাই আত্মহত্যা কৰিবলৈ চেষ্টা কৰে যদিও শেষত বাথৰুমত মূৰত খুন্দা খায়। তেওঁৰ অস্ত্ৰোপচাৰ হয় আৰু তাৰবাবে চুলি কাটিবলগীয়া হয়। পৰিয়ালৰ লোকে নিযুক্তি দিয়া এগৰাকী নাৰ্চে তেওঁৰ যত্ন লয়। যদিও পৰিয়ালৰ লোকে তেওঁক ক্ষমা কৰাৰ সিদ্ধান্ত লয়, তেওঁ পুৰণি জীৱনলৈ ঘূৰি যাবলৈ অনিচ্ছুক। শেষত এজন চিকিৎসকে মানসিক চিকিৎসা কৰোঁৱাৰ পৰামৰ্শ দিয়ে।

বঁটা

১৯৮৬ ৰাষ্ট্ৰীয় চলচ্চিত্ৰ বঁটা
শ্ৰেষ্ঠ সহযোগী অভিনেতা- দীপাংকৰ দে
বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবি

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:১৯৮৫ বৰ্ষৰ চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
ভাৰতীয় দহটকীয়া মুদ্ৰা

ভাৰতীয় ১০ টকীয়া মুদ্ৰা ভাৰতীয় টকাৰ এক মূল্য। ১০ টকীয়া মুদ্ৰাটো ২০০৫ চনত প্ৰৱৰ্তনৰ পিছত এয়া ভাৰতৰ দ্বিতীয় সৰ্বাধিক মূল্যৰ মুদ্ৰা হিচাপে পৰিগণিত হয়। বৰ্তমান প্ৰচলিত ১০ টকীয়া মুদ্ৰাটো ২০১৯ চনৰ ডিজাইনৰ। অৱশ্যে ২০১৯ চনৰ পূৰ্বে মুদ্ৰা কৰা পূৰ্বৰ ১০ টকাৰ মুদ্ৰাও ভাৰতত প্ৰচলিত হৈ থকা আইনী মুদ্ৰা। ভাৰতীয় ৰিজাৰ্ভ বেংকৰ মতে টকাৰ মুদ্ৰাৰ চিন থকা আৰু নথকা সকলো ১০ টকীয়া মুদ্ৰায়ে আইনী। ষ্টেণ্ডাৰ্ড ডিজাইনৰ লগতে এই মূল্যৰ বাবে ৪টা ভিন্ন ডিজাইন আছে আৰু ইয়াক ১০ টকীয়া বেংকনোটৰ কাষত ব্যৱহাৰ কৰা হয়।

ডিজাইন

২০০৫ চনৰ ডিজাইন (বৈচিত্ৰ্যৰ মাজত ঐক্য)

২০০৫ চনত প্ৰস্তুত কৰা প্ৰথম ১০ টকীয়া মুদ্ৰাৰ ব্যাস আছিল ২৭ মিলিমিটাৰ আৰু আগফালে ওপৰত "भारत" আৰু "INDIA" বুলি আখৰেৰে লিখা আছিল, বাওঁফালে তলত
অশোক স্তম্ভ আৰু লগতে হিন্দীত 'সত্যমেৱ জয়তে' বুলি, আৰু ইয়াৰ তলতে তাৰিখ লিখা আছিল। মুদ্ৰাটোৰ পিছফালে চাৰিটা ৰেখাই পৰস্পৰক ছেদ কৰাৰ চিহ্ন আৰু কেন্দ্ৰত প্ৰতি চতুৰ্থাংশত এটা বিন্দু আছিল, বাহিৰৰ আঙুঠিত "दस रुपये" আৰু "TEN RUPEES" বুলি আখৰৰে লিখা আছিল।

২০০৮ চনৰ ডিজাইন (সংযোগ আৰু প্ৰযুক্তি)

দ্বিতীয়টো ডিজাইনত দুটা অনুভূমিক ৰেখা আছিল। মুদ্ৰাটোৰ ওপৰত "भारत" আৰু "INDIA"বুলি লিখা আছিল, মাজভাগত
অশোক স্তম্ভ আৰু ইয়াৰ তলত ছপা বছৰটো লিখা আছিল। মুদ্ৰাটোৰ পিছফালে ১৫টা খাঁজ আৰু মাজত ১০ সংখ্যা আছিল আৰু তলৰ ৰেখাত ইংৰাজীত Rupees আৰু হিন্দীত रुपये বুলি লিখা আছিল।

ছ’চিয়েল মিডিয়াত বিশৃংখলতাৰ বাবে এই মুদ্ৰাটো ভুৱা বুলি চৰ্চা চলিছিল। কিন্তু ভাৰতীয় ৰিজাৰ্ভ বেংকে এই উৰাবাতৰিসমূহৰ সমাধানৰ বাবে এক আনুষ্ঠানিক বিবৃতি প্ৰকাশ কৰি ঘোষণা কৰে যে ২০১১ চনৰ আগৰ পুৰণি ডিজাইনটো বৈধ আৰু ই আইনী মূল্যৰ।

২০১১ চনৰ ডিজাইন

২০১১ চনৰ পৰা প্ৰস্তুত কৰা ১০ টকীয়া মুদ্ৰাৰ তৃতীয় ডিজাইনত আঙুঠিৰ বাহিৰে বাওঁফালে "भारत" আৰু সোঁফালে "INDIA", আৰু তলত মিণ্ট মাৰ্ক আৰু নিৰ্মাণৰ বছৰ চিহ্নিত কৰা হৈছে। মুদ্ৰাৰ আগফালৰ কেন্দ্ৰ অংশত অশোকস্তম্ভ আৰু তলত "सत्यमेव जयते" বুলি লিখা আছে। ইয়াৰ পিছফালে ইয়াৰ তলত ₹ চিহ্ন থকা ১০টা খাঁজ আৰু ₹ চিহ্নৰ তলত ১০ নম্বৰ খোদিত আছে।

২০১৯ চনৰ ডিজাইন

২০১৯ চনৰ পৰা প্ৰস্তুত কৰা ১০ টকীয়া মুদ্ৰাৰ চতুৰ্থ ডিজাইনত অশোকস্তম্ভ, কেন্দ্ৰৰ প্লাগত "सत्यम जयते" আখৰ আৰু বাওঁফালে "भारत" আৰু সোঁফালে বাহিৰৰ আঙুঠিত "INDIA" বুলি লিখা আছিল। মুদ্ৰাটোৰ পিছফালে ₹ মুদ্ৰাৰ চিনটোৰ তলত ১০ নম্বৰ, মুদ্ৰা প্ৰকাশৰ বছৰ আৰু আঠটা কলাত্মক ৰূপত শস্যৰ ডাল আছে। আহমেদাবাদৰ নেচনেল ইনষ্টিটিউট অৱ ডিজাইনৰ ছাত্ৰৰ সহায়ত এই ডিজাইনটো কৰা হৈছে।

দহ টকীয়া মুদ্ৰা

ফটো
ধৰণ
ধাতু
আকাৰ
ব্যাস
প্ৰকাশৰ বছৰ
সমুখৰ ভাগ
পিঠিৰ ভাগ
দ্বিধাতুৰ
কেন্দ্ৰত: তাম-নিকেল
আঙুঠিত: এলোমিনিয়াম-ব্ৰঞ্জ
ঘূৰণীয়া
২৭ মিমি
২০০৫ - ২০০৭
দ্বিধাতুৰ
কেন্দ্ৰত: তাম-নিকেল
আঙুঠিত: এলোমিনিয়াম-ব্ৰঞ্জ
ঘূৰণীয়া
২৭ মিমি
২০০৮ - ২০১০
দ্বিধাতুৰ
কেন্দ্ৰত: তাম-নিকেল
আঙুঠিত: এলোমিনিয়াম-ব্ৰঞ্জ
ঘূৰণীয়া
২৭ মিমি
২০১১ - ২০১৮

দ্বিধাতুৰ
কেন্দ্ৰত: তাম-নিকেল
আঙুঠিত: এলোমিনিয়াম-ব্ৰঞ্জ
ঘূৰণীয়া
২৭ মিমি
২০১৯

তথ্যসূত্ৰ

শ্ৰেণী:মুদ্ৰা
শ্ৰেণী:ভাৰতীয় মুদ্ৰা
ভিণ্ড

ভিণ্ড ভাৰতৰ মধ্য প্ৰদেশ ৰাজ্যৰ এখন চহৰ। ই ভিণ্ড জিলাৰ সদৰ চহৰ।

জনগাঁথনি

২০১১ চনৰ লোকপিয়ল অনুসৰি ভিণ্ডৰ মুঠ জনসংখ্যা ১৯৭,৫৮৫গৰাকী, য’ৰ ১০৫,৩৫২গৰাকী পুৰুষ আৰু ৯২,২৩৩গৰাকী মহিলা। ০-৬ বছৰীয়া শিশুৰ জনসংখ্যা ২৫,৩৫৮। ভিণ্ডৰ গড় সাক্ষৰতাৰ হাৰ হ’ল ৭২.৩%, য’ত পুৰুষ আৰু মহিলাৰ সাক্ষৰতাৰ হাৰ ক্ৰমে ৭৭.৯% আৰু ৬৫.৯%। অনুসূচীত জাতি আৰু অনুসূচীত জনজাতিৰ জনসংখ্যা ক্ৰমে ৩৯,২৬৭গৰাকী আৰু ১,৮৩২গৰাকী। ২০১১ চনত ভিণ্ডত ৩৩,৫৯২টা পৰিয়াল আছিল।

২০০১ চনৰ লোকপিয়ল অনুসৰি ভিণ্ডৰ জনসংখ্যা ১৫৩,৭৬৮গৰাকী। পুৰুষৰ জনসংখ্যা ৫৪%।

তথ্য সংগ্ৰহ

শ্ৰেণী:ভাৰতৰ নগৰ মহানগৰ
গৰিমা হাজৰিকা

গৰিমা হাজৰিকা অসমৰ এগৰাকী শাস্ত্ৰীয় নৃত্য পটিয়সী। তেওঁ সত্ৰীয়া আৰু ওড়িছী নৃত্য বিশাৰদ। ভাৰতৰ বিভিন্ন আগশাৰীৰ মহানগৰীত নৃত্য পৰিৱেশন কৰি হাজৰিকাই সুনাম অৰ্জন কৰিছে। তেখেতে কেইবাখনো নৃত্য-নাটিকা ৰচনা কৰিছে। হাজৰিকা ৰচিত আৰু পৰিচালিত চেতনা নামৰ নৃত্য-নাটিকাখনে ৰাষ্ট্ৰীয় পৰ্যায়ত সমাদৰ লাভ কৰিছে। গুৱাহাটী মহানগৰীত মিতালী কলাকেন্দ্ৰ স্থাপন কৰি তেওঁ সত্ৰীয়া আৰু ওড়িছী নৃত্যৰ প্ৰচাৰ আৰু প্ৰসাৰত ব্যস্ত হৈ আছে। তেওঁ সেন্দূৰ আদি কেইবাখনো অসমীয়া চলচ্চিত্ৰত কলা নিদেৰ্শনা আৰু কৰিঅ'গ্ৰাফীৰ কাম কৰিছে।

সংক্ষিপ্ত জীৱনী

১৯৩৯ চনত গুৱাহাটী মহানগৰৰ উজানবজাৰ অঞ্চলত গৰিমা হাজৰিকাৰ জন্ম হয়। সৰুৰেপৰাই শাস্ত্ৰীয় নৃত্যৰ প্ৰতি গৰিমাৰ আকৰ্ষণ আছিল। তেওঁ সত্ৰীয়া নৃত্য আৰু ওড়িছী শিকিছিল আৰু দুয়োটা নৃত্যশৈলীতে পাৰ্গত হৈ পৰিছিল। অসমক প্ৰতিনিধিত্ব কৰি তেওঁ ভাৰতৰ বিভিন্ন ৰাজ্যত সত্ৰীয়া আৰু ওড়িছী নৃত্য পৰিৱেশন কৰি দৰ্শকৰ ভূয়সী প্ৰশংসা লাভ কৰিছে। ইয়াৰ ভিতৰত ১৯৫৭চনত গুৱাহাটী বিশ্ববিদ্যালয়ৰ প্ৰতিনিধি ৰূপে গৰিমা হাজৰিকাই দিল্লীত অনুষ্ঠিত ৰাষ্ট্ৰীয় যুৱ মহোৎসৱত পৰিৱেশন কৰা সত্ৰীয়া নৃত্যই বিশেষ সুনাম অৰ্জন কৰিছিল। গৰিমা হাজৰিকাই কেইবাখনো নৃত্য-নাটিকা ৰচনা আৰু পৰিচালনাও কৰিছে। হাজৰিকা ৰচিত আৰু পৰিচালিত চেতনা নামৰ নৃত্য-নাটিকাখনে ৰাষ্ট্ৰীয় পৰ্যায়ত নাম কৰিছিল। কলা নিৰ্দেশক আৰু ক'ৰিঅ'গ্ৰাফাৰ ৰূপেও তেওঁ কাম কৰিছে। ভ্ৰাম্যমাণ থিয়েটাৰৰ নৃত্য-নাটিকাৰ ক্ষেত্ৰতো গৰিমা হাজৰিকাই বহুবোৰ পৰিৱৰ্তন আনি চৰ্চিত হৈছে। তেওঁ কেইবাখনো অসমীয়া চলচ্চিত্ৰৰো কলা-নিৰ্দেশনা আৰু কৰিঅ'গ্ৰাফীৰ কাম কৰিছে। ইয়াৰ ভিতৰত সেন্দূৰ চলচ্চিত্ৰ উল্লেখযোগ্য।

অৱদান

কলা-নিৰ্দেশনা আৰু নতুন প্ৰজন্মক শুদ্ধ ৰূপত সত্ৰীয়া আৰু ওড়িছী নৃত্যৰ প্ৰশিক্ষণ দিয়াৰ প্ৰয়াসেৰে গৰিমা হাজৰিকাই নিজা উদ্যোগত গুৱাহটীত মিতালী কলাকেন্দ্ৰ স্থাপন কৰিছিল। সুদীৰ্ঘ পঁচিশ বছৰ জুৰি এই কেন্দ্ৰৰ জৰিয়তে তেওঁ নতুন চামক সত্ৰীয়া আৰু ওড়িছী নৃত্যৰ প্ৰশিক্ষণ দি আছে। ২০ মে', ২০১৬ চনত মাছখোৱা সাংস্কৃতিক প্ৰকল্পত মিতালী কেন্দ্ৰৰ ৰূপালী জয়ন্তী অনুষ্ঠান অনুষ্ঠিত হয় আৰু এই অনুষ্ঠানত বিশেষ ভাবে সক্ষম শিশুসকলৰ বাবে এটি বিশেষ নৃত্যৰ কৰ্মশালা অনুষ্ঠিত হৈছিল। এই জয়ন্তীৰ অংশ হিচাপে তেওঁলোকে সত্ৰীয়া আৰু ওড়িছী নৃত্যৰ কৰ্মশালা আৰু কৰিঅ'গ্ৰাফী আৰু কষ্টিউম ডিজাইনিঙৰ কৰ্মশালা আয়োজন কৰি নতুন সকলৰ বাবে এটি শিকনৰ বাট খুলি দিছিল। ছাত্ৰ-ছাত্ৰীক সমাজৰ প্ৰতি দায়িত্ববোধ শিকাবলৈও মিতালী কলাকেন্দ্ৰ বদ্ধপৰিকৰ।

বঁটা আৰু সম্মান

নৃত্যৰ ক্ষেত্ৰত আগবঢ়োৱা অৱদানৰ বাবে অসম সাহিত্য সভা আৰু অসম নাট্য সন্মিলনে গৰিমা হাজৰিকাক বিশেষ বঁটা প্ৰদান কৰিছে।
২০০৬: সংগীত নাটক একাডেমী বঁটা (নৃত্যকলা শিতানত)।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া নৃত্যশিল্পী
ইষ্টাৰ্ণ বেংগল ৰেলৱে

ইষ্টাৰ্ণ বেংগল (, চমুকৈ EBR) ব্ৰিটিছ ভাৰতৰ আৰম্ভণি কালৰ এটা ৰেল কোম্পানী আছিল আৰু ই ১৮৫৭ৰ পৰা ১৯৪২লৈ বংগ আৰু অসমত ৰেলসেৱা আগবঢ়াইছিল।

ইতিহাস

প্ৰশাসনিক, সামৰিক আৰু ব্ৰিটিছ বাণিজ্যৰ প্ৰসাৰৰ বাবে ব্ৰিটিছে ভাৰতত ৰেলসেৱা প্ৰচলন কৰিছিল। ১৮৫৭ চনত লণ্ডনত ইষ্টাৰ্ণ বেংগল ৰেলৱে কোম্পানী গঠন কৰা হয়। প্ৰায় একে সময়তে আন দুটা কোম্পানী- ইষ্ট ইণ্ডিয়া কোম্পানী আৰু গ্ৰেট ইণ্ডিয়ান পেনিনচুলাৰ কোম্পানীয়ে ইষ্ট ইণ্ডিয়াৰ সৈতে ক্ৰমে হাওৰাৰ পৰা ৰাণীগঞ্জলৈ আৰু মুম্বাইৰ পৰা কল্যাণলৈ পৰীক্ষামূলক ৰেলপথ বহুৱাবলৈ চুক্তিপত্ৰ কৰিছিল।

১৮৫৮ৰ ৩০ জুলাইত ইষ্ট বেংগল ৰেলৱেই ইষ্ট ইণ্ডিয়া কোম্পানীৰ সৈতে কলকাতাৰ হগলী নদীৰ পূবপাৰৰ পৰা (বৰ্তমানৰ শিয়ালদহ ষ্টেচন) ৰাণাঘাট, দৰ্শনা, পোৰাদাহা হৈ গঙ্গাৰ উপনৈ গৰাই নদীৰ পাৰত অৱস্থিত কুষ্টিয়ালৈ (বৰ্তমান বাংলাদেশত) এটা ৰেলপথ বহুৱাবলৈ চুক্তিবদ্ধ হয়। প্ৰস্তাৱিত ৰেলপথটোৰ দৈৰ্ঘ আছিল ১১০ মাইল আৰু সাম্ভাব্য খৰচ প্ৰায় ১ মিলিয়ন পাউণ্ড ষ্টাৰ্লিং বুলি নিৰ্দ্ধাৰণ কৰা হৈছিল। ১৮৬২ৰ নবেম্বৰ মাহত ৰেলপথটো মুকলি কৰা হয়। ১৮৬৪ত আধা কিঃমিঃৰ এটা চুটি শাখা ৰেলপথ কুষ্টিয়াৰ পৰা গৰাই নদীৰ বন্দৰলৈ নিৰ্মাণ কৰা হয়। ১৮৬৫ত কুষ্টিয়াৰ পৰা গঙ্গা আৰু ব্ৰহ্মপুত্ৰৰ সংগমস্থলত অৱস্থিত গোৱালন্দলৈ ৰেলপথ সম্প্ৰসাৰণ কৰাৰ সিদ্ধান্ত লোৱা হয়। ১৮৭০ৰ ৩১ ডিচেম্বৰত ভাইচৰয় লৰ্ড মেয়োই ৰেলপথচোৱা উদ্বাধন কৰে। ১৯০২ত ইয়াক অসমৰ ধুবুৰীলৈ সম্প্ৰসাৰণ কৰা হয়। পাৰ্বতীপুৰৰ পৰা দুটা শাখা পথো নিৰ্মাণ কৰা হয়- এটা পূবে কওনিয়ালৈ আৰু আনটো পশ্চিমে দিনাজপুৰলৈ। একেসময়তে কলকাতাৰ পৰা কুষ্টিয়ালৈ নিৰ্মাণ কৰা ব্ৰজগ'জ ৰেলপথটো পোৰাদাহ ষ্টেচনৰ পৰা পদ্মাৰ দক্ষিণপাৰৰ দামুকদিয়াঘাটলৈ সম্প্ৰসাৰণ কৰে। দামুকদিয়াঘাট আৰু চাৰাঘাটৰ মাজত যাত্ৰীসকলে পদ্মানদী ইপাৰ-সিপাৰ হবলৈ ৰেলবিভাগে নিজা ফেৰীৰ ব্যৱস্থা কৰিছিল।

১৮৮৪ৰ ১ জুলাইত ব্ৰিটিছ চৰকাৰে ইষ্ট বেংগল ৰেলৱেক নিজৰ হাতলৈ নিয়ে আৰু ইষ্টাৰ্ণ বেংগল ষ্টেট ৰেলৱে নামাকৰণ কৰে। ১৮৮৫ত ঢাকা ষ্টেট ৰেলৱে নামেৰে মূলতঃ নাৰায়ণগঞ্জৰ নদীবন্দৰলৈ আৰু তাৰপৰা নদীপথেৰে কলকাতালৈ মৰাপাট কঢ়িয়াই নিয়াৰ উদ্দেশ্যে নাৰায়ণগঞ্জ-ঢাকা-মইমনসিঙৰ মাজত ১৪৪ কিঃমিঃ দীঘল এটা মিটাৰগজ (১০০০ মিলিমিটাৰ বহল) ৰেলপথ মুকলি কৰা হয়। ১৮৮৭ত উন্নত ব্যৱস্থাপনাৰ লক্ষ্যৰে নৰ্দাৰ্ন বেংগল ষ্টেট ৰেলৱে, ঢাকা ষ্টেট ৰেলৱে আৰু কউনিয়াৰ পৰা কুৰিগ্ৰামলৈ (ধাৰলা) থকা নেৰ'গেজ (৭৬২ মিলিমিটাৰ বহল) ৰেলপথচোৱা ইষ্টাৰ্ণ বেংগল ৰেলৱেত চামিল কৰা হয়।

১৯৪২চনত আসাম বেংগল ৰেলৱেৰ সৈতে ইষ্টাৰ্ণ বেংগল ৰেলৱেক নতুনকৈ গঠন কৰা বেংগল এণ্ড আসাম ৰেলৱে ত চামিল কৰা হয়।

মুক্ত জলপ্ৰৱাহত বাধা

পূৰ্ববংগৰ বৃহৎ জলাশয় আৰু দ অঞ্চলৰ মাজেৰে ওখ ঢাপ তুলি ৰেলপথ নিৰ্মাণ কৰাৰ ফলত পানীৰ মুক্ত প্ৰৱাহ বাধাগ্ৰস্থ হৈছিল। ইষ্টাৰ্ণ বেংগল ৰেলৱে বিষয়ক এক চমু অধ্যয়ণত বৰ্তমান বাংলাদেশৰ ৰাজশাহী বিভাগৰ (জিলা) জলাধাৰ ৰেলপথে কেনেকৈ অস্থিৰ কৰি তুলিছিল, চলন বিলৰ ক্ষেত্ৰতে উন্মীলিত হৈ পৰিছিল। কুৰি শতিকাৰ প্ৰাৰম্ভতে কলকাতা-শিলিগুৰি মুখ্য ৰেলপথে চলন বিলক পশ্চিমদিশত আৰু সান্তাহাৰ-কউনিয়া ৰেলপথে উত্তৰ দিশত আৱদ্ধ কৰিবলৈ আৰম্ভ কৰিছিল। বিভিন্ন নদী আৰু জানসমূহে বিলখনক পৰিপুষ্ট কৰা স্বাভাৱিক প্ৰক্ৰিয়াটো ই বাধাগ্ৰস্থ কৰিছিল। আনহাতে দক্ষিণ-পূবদিশত বিলখনৰ জল-নিষ্কাষণ প্ৰক্ৰিয়াটোত চিৰাজগঞ্জ শাখা ৰেলপথটোৱে কু-প্ৰভাৱ পেলাইছিল।

তথ্যসূত্ৰ

শ্ৰেণী:ভাৰতৰ ৰেল পৰিবহণ
শ্ৰেণী:ভাৰতৰ বিলুপ্ত ৰেল কোম্পানী
শ্ৰেণী:বাংলাদেশ
শ্ৰেণী:পশ্চিমবংগ
শ্ৰেণী:অসমৰ পৰিবহণ